Vilhelm Ahlmann

Hans Vilhelm Ahlmann (født 14. februar 1852 på Fogdarp i Skåne, død 12. maj 1928 i Hillerød) var en dansk/svensk arkitekt, far til Marie Ahlmann.

Uddannelse og virke 
Vilhelm Ahlmann kom i tømrerlære i København og var dimittent fra Teknisk Institut i 1869, blev optaget på Kunstakademiet i januar 1870 med afgang i marts 1876. Derefter virkede han som konduktør hos H.B. Storck (bl.a. ved restaureringen af Stubbekøbing Kirke) og hos J.D. Herholdt (ved restaureringen af Sankt Peders Kirke i Næstved). Ahlmann var medlem af Det særlige Kirkesyn fra 1905.

Som naturligt var i hans uddannelse tilhørte Ahlmann den fra Herholdt udgåede og bl.a. af H.B. Storck og Hans J. Holm fortsatte nationalromantiske retning. Ahlmanns arkitektur er nærmest i slægt med Storcks og vidner om en solid og ikke helt uselvstændig kunstnerisk kultur. Foruden i Ahlmannns praksis gav hans historiske sans i forbindelse med hans evne til at tegne sig udslag i bidrag til værkerne: Danske Tufstens-Kirker (1894), Grenaa Egnens Kridtstenskirker (1896), Jydske Granitkirker (1903) samt til opmålingsværket Ældre nordisk Architektur.

Han udstillede på Charlottenborg Forårsudstilling 1879 og Den Nordiske Industri-, Landbrugs- og Kunstudstilling i Kjøbenhavn 1888.

Ahlmann var også bygningskyndig direktør i Hypotekforeningen for Laan mod sekundær Prioritet i faste Ejendomme i Aarhus.

Ahlmann er begravet på Frederiksberg Ældre Kirkegård.

Værker 

 Næstved Tekniske Skole, Jernbanevej, Næstved (1884)
 Kolding Kirke (1885)
I Århus bl.a.:
 Havnepakhus (Karens Mølle) (1888, brændt)
 Kontor og butiksejendom, Vestergade 21 (1892, nedrevet)
 Vestergade 26 (1892)
 Nr. Boulevard Skole (1892-93)
 forberedelsesskole til Aarhus Katedralskole, Guldsmedgade 25 (1894)
 Kontorhus i Vestergade (1895)
 Villa Varna (1896)
 Ejendommen Vestergade 12-14 (1896, nedrevet)
 Villa Expres, Fuglesangs Allé (1896)
 Kontorhus, Mindegade 11 (1896)
 Fødeklinik, Bethesdavej 31 (1897)
Desuden:
 Frederikshavn Kirke (1890-92)
 Børneasylet, Adelgade 37, København (1905, nedrevet)
 Holstebro Kirke (1906-07)
 19 landsbykirker, bl.a. Hulsig Kirke (1893-94), Vejen Kirke (1896), Vedsted Kirke (1899), Tarm Kirke (opført 1912 som filialkirke, ombygget 1967)

Restaureringer 
 Apostelhuset og det tilstødende bindingsværkshus, kaldet Ridderhuset, i Riddergade i Næstved (1884)
 Adskillige kirker i Nordjylland (1889-1906)

Projekter 
 Vejle Kirkekonkurrence (1901, 2. præmie)
 Konkurrence om statshusmandsboliger (1. præmie 1908 i klassen vinkelbygninger)
 Rønne Kirkekonkurrence (1908, 3. præmie)

Litteratur 
 "Noget for Alle", tillæg til Næstved Tidende (1897)
 Architekten (1901-02) side 179 (Kirke i Vejle), (1907-08) sider 290 (Hus i Vestjylland), 321-24 (Kirke i Holstebro), 413-16 (Kirke i Rønne),
 Architekten Ugemagasin (1928) side 136 (nekrolog).

Kilder 
 Weilbachs Kunstnerleksikon 1947
 Henrik Græbe, "Vilhelm Ahlmann", Sys Hartmann (red.) i Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Historicistiske arkitekter
Danskere i 1800-tallet
Danskere i 1900-tallet
Nationalromantiske arkitekter
Danskere født i Sverige
Personer i Kraks Blå Bog (afdøde)
Kreditforeningsdirektører fra Danmark